**ИЗМЕНА КОНКУРСНЕ ДОКУМЕНТАЦИЈЕ БРОЈ 6/2016**

**И ПРОДУЖЕЊЕ РОКА ЗА ПОДНОШЕЊЕ ПОНУДА**

**ЈАВНА НАБАВКА:**

**НАБАВКА ДОБРА – ЕЛЕКТРИЧНА ЕНЕРГИЈА**

 (Број предмета јавне набавке: VII-404-1/2016-6)

У предмету јавне набавке добра – Електрична енергија за потребе Градске општине Нови Београд, број предмета VII-404-1/2016-6, Наручилац је дана 01.02.2016. године примио Захтев за доле наведена појашњења тј. измену Конкурсне документације:

**ПИТАЊЕ ПОНУЂАЧА :**

„Поштовани,

Молимо Вас да у конкурсну документацију уврстите следеће:

„Да акцизa за уторшену електричну енергију  ниje урачунатa у понуђену цену активне електричене енергије“.

Подсећамо Вас да је Акциза за утрошену електричну енергију почела да се обрачунава од 01.08.2015. године на основу Закона о изменама и допунама Закона о акцизама, објављеног у Службеном гласнику РС „бр. 55 од 25.06.2015.године.“

**ОДГОВОР НАРУЧИОЦА:**

На основу горе наведених захтева за појашњењем, Наручилац мења конкурсну документацију и то:

1. На страни 20. Конкурсне документације, Одељак број IV. УПУТСТВО ПОНУЂАЧИМА КАКО ДА САЧИНЕ ПОНУДУ, под тачком 9. мења се став 4. и гласи:

„Пратећи трошкови морају бити посебно исказати у фактури. Пратећи трошкови регулисани су Законом о енергетици („Службени гласник РС“ бр. 57/2011, 80/2011-испр.93/2012 и 124/2012) и подзаконским актима који уређују ову област и обухватају трошкове приступа систему електричне енергије, накнаду за подстицај повлашћених произвођача електричне енергије, акцизе за утрошену електричну енергију, као и обрачунати ПДВ.“

1. На страни 30. Конкурсне документације, Одељак број VI, ОБРАЗАЦ ПОНУДЕ, додаје се:

„**У цену нису урачунати** :

- трошкови услуге приступа и коришћења преносног и дистрибутивног система електричне енергије ,

-трошкови накнаде за подстицај повлашћених произвођача ел.енергије.

-акциза за утрошену електричну енергију

у складу са прописима Републике Србије“

2. Модел уговора мења се у члану 2. став 4 и гласи:

„Пратећи трошкови регулисани су Законом о енергетици („Службени гласник РС“ бр. 57/2011, 80/2011-испр. 93/2012 и 124/12) и подзаконским актима који уређују ову област и обухватају трошкове приступа систему електричне енергије, накнаду за подстицај повлашћених произвођача електричне енергије, акцизе за утрошену електричну енергију, као и обрачунати ПДВ.“

**Нови рок за подношење понуда је 09.02.2016. до 10:00 часова, док ће се јавно отварање понуда обавити истог дана са почетком у 11:00 часова у сали 3 Градске општине Нови Београд.**

 **Београд, 01.02.2016. године**

 **Председник**

**Комисије за јавну набавку**

 Драган Драгојевић,с.р.

Измена Конкурсне документације објављена је на Порталу Управе за јавне набавке и веб сајту Градске општине Нови Београд 01.02.2016. године

**НАПОМЕНА: Коригован текст Упутства понуђачима како да сачине понуду, Образца понуде и Модела уговора налази се у наставку овог документа**

**IV. УПУТСТВО ПОНУЂАЧИМА КАКО ДА САЧИНЕ ПОНУДУ**

1. **ЈЕЗИК У ПОСТУПКУ**

Понуда, као и сва документација која се односи на понуду, мора бити састављена на српском језику.

1. **ОБАВЕЗНА САДРЖИНА ПОНУДЕ**

Понуђачи достављају понуде у складу са конкурсном документацијом и захтеваним условима Наручиоца:

* ОБРАЗАЦ ТЕХНИЧКА СПЕЦИФИКАЦИЈА (*попуњен, потписан и оверен печатом*)
* ОБРАЗАЦ ПОНУДЕ (*попуњен, потписан и оверен печатом*)
* ОБРАЗАЦ СТРУКТУРЕ ЦЕНЕ (*попуњен, потписан и оверен печатом*)
* МОДЕЛ УГОВОРА (*попуњен, потписан и оверен печатом*)
* ОБРАЗАЦ ИЗЈАВЕ О НЕЗАВИСНОЈ ПОНУДИ (*попуњен, потписан и оверен печатом*)
* Понуђачи су дужни да попуне ОБРАЗАЦ ИЗЈАВЕ ДА ЈЕ ПОНУЂАЧ ПОШТОВАО ОБАВЕЗЕ КОЈЕ ПРОИЗИЛАЗЕ ИЗ ВАЖЕЋИХ ПРОПИСА (*попуњен, потписан и оверен печатом*), или да сачине и приложе изјаву укојој изричитонаводе:

а) да су поштовали обавезе које произилазе из важећих прописа о заштити на раду, запошљавању и условима рада и заштити животне средине

б) да понуђач гарантује да је ималац права интелектуалне својине (*уколико је то случај*)

Накнаду за коришћење патента, као и одговорност за повреду заштићених права интелектуалне својине трећих лица сноси понуђач.

* ИЗЈАВА О ИСПУЊЕНОСТИ УСЛОВА ИЗ ЧЛАНА 75. ЗЈН у поступку јавне набавке мале вредности за понуђача (*попуњена, потписана и оверена печатом*)
* СПОРАЗУМ О ЗАЈЕДНИЧКОМ ИЗВРШЕЊУ ЈАВНЕ НАБАВКЕ (достављају само понуђачи који подносе заједничку понуду)

***Напомена:*** ОБРАЗАЦ ТРОШКОВА ПРИПРЕМЕ ПОНУДЕ не представља обавезну садржину понуде, а понуђач може као саставни део понуде да достави попуњен, потписан од стране овлашћеног лица понуђача и печатом оверен.

1. **ИЗРАДА ПОНУДЕ**

Понуда се попуњава читко и неизбрисивим мастилом. Понуде морају бити у целини припремљене у складу са Законом о јавним набавкама („Службени гласник РС”, број 124/12, 14/15 и 68/15), позивом за подношење понуда и конкурсном документацијом.

Понуђач доставља понуду у писаном облику.

Понуда се подноси на обрасцима садржаним у конкурсној документацији.

Обрасце дате у конкурсној документацији, односно податке који морају да буду њихов саставни део, понуђачи попуњавају читко, а овлашћено лице понуђача исте потписује и оверава печатом.

Потписивањем понуде понуђач се изјашњава да је у потпуности разумео и прихватио све услове из конкурсне документације.

Евентуалне грешке настале приликом попуњавања образаца из конкурсне документације и исправљене коректором или рукописом, морају се оверити печатом и потписом одговорног лица.

1. **НАЧИН И РОК ДОСТАВЕ ПОНУДА**

Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, непосредно предавањем на шалтер број 4 наручуоца, или поштом на адресу Наручиоца: Градска општина Нови Београд, Булевар Михајла Пупина 167, Београд, са назнаком: **„Понуда за јавну набавку број VII-404-1/2016-6: Електрична енергија – НЕ ОТВАРАЈ!”**

Такође, обавезно је навести назив и адресу понуђача, особу за контакт и број телефона и email за контакт.

**Понуда се сматра благовременом ако је наручилац исту примио до 09.02.2016. године до 10:00 часова.**

Неблаговременом понудомће се сматрати она понуда коју је наручилац примио након истека рока за подношење понуда. Неблаговремене понуде наручилац ће, по окончању поступка отварања понуда, вратити неотворене понуђачу са назнаком да су поднете неблаговремено.

1. **ОТВАРАЊЕ ПОНУДА**

Отварање понуда ће се обавити јавно, по истеку рока за подношење понуда, дана **09.02.2016. године у 11:00** часова, на адреси наручиоца: Градска општина Нови Београд, Булевар Михајла Пупина 167, Београд, сала број 3.

Отварање понуда је јавно и може присуствовати свако заинтересовано лице.

У поступку отварања понуда активно могу учествовати само овлашћени представници понуђача.

Представник понуђача дужан је да достави уредно оверено овлашћење (потписано и оверено печатом) за учествовање у отварању понуда.

1. **ИЗМЕНА, ДОПУНА И ОПОЗИВ ПОНУДЕ**

У складу са чланом 87. став 6. Закона о јавним набавкама, понуђач може у року за подношење понуде да измени, допуни или опозове своју понуду. Измена, допуна или повлачење понуде је пуноважно ако наручилац прими допуну понуде, измењену понуду или обавештење о опозиву понуде пре истека рока за подношење понуда.

Измена, допуна или опозив понуде се врши на начин одређен за подношење понуде, непосредно на шалтеру бр. 4 наручиоца, или путем поште на адресу Наручиоца: Градска општина Нови Београд, Булевар Михајла Пупина 167, Београд, са назнаком: **„ИЗМЕНА или ДОПУНА или ПОВЛАЧЕЊЕ ПОНУДЕ за јавну набавку број VII-404-1/2016-6: Електрична енергија– НЕ ОТВАРАЈ!”.**

Понуда се не може допунити, изменити или опозвати након истека рока за подношење понуда.

1. **ОБЈАШЊЕЊА КОНКУРСНЕ ДОКУМЕНТАЦИЈЕ**

Све додатне информације или појашњења у вези са припремањем понуде, заинтересована лица могу тражитуи у писаном облику и то најкасније 5 (пет) дана пре истека рока за подношење понуда.

Сва комуникација у поступку јавне набавке врши се писаним путем на начин одређен чланом 20. Закона о јавним набавкама.

Наручилац ће у року од три дана од дана пријема захтева писаним путем одговорити заинтересованом лицу, као и свим осталим лицима за која наручилац има сазнања да су узела учешће у предметном поступку јавне набавке преузимањем конкурсне документације, уз истовремену обавезу објављивања информације на Порталу Управе за јавне набавке и на својој интернет страници [www.novibeograd.rs](http://www.novibeograd.rs).

Питања је потребно упутити на адресу Наручиоца: Градска општина Нови Београд, Булевар Михајла Пупина 167, Београд, са назнаком: **„Одсек за послове јавних набавки, за јавну набавку број VII-404-1/2016-6”**, или послати факсом на број 011/3114523 или електронском поштом на адресу javnenabavke@novibeograd.rs.

Тражење додатних информација и појашњења телефоном, у вези са конкурсном документацијом и припремом понуде, није дозвољено.

1. **ИЗМЕНА И ДОПУНА КОНКУРСНЕ ДОКУМЕНТАЦИЈЕ**

У било ком моменту, пре крајњег рока за подношење понуда, наручилац може, било на сопствену иницијативу или као одговор на питање тражен од стране заинтересованог лица, да измени или допуни конкурсну документацију.

Тако формулисане измене или допуне ће бити објављене на Порталу Управе за јавне набавке и на интернет страници наручиоца. Наручилац ће, уколико наступе услови из члана 63. став 5. Закона о јавним набавкама, продужити рок за подношење понуда и објавити обавештење о продужењу рока за подношење понуда на Порталу Управе за јавне набавке и интернет страници наручиоца.

У случају продужења рока за отварање понуда, сва права и обавезе наручиоца и понуђача које су подлегале претходном крајњем року за подношење понуда, подлегаће и продуженом крајњем року за подношење понуда.

Препорука наручиоца је да се редовно проверава Портал Управе за јавне набавке и/или интернет страница наручиоца како би понуђач био упознат са свим евентуалним изменама и допунама конкурсне документације.

1. **ЦЕНА**

Понуђач је дужан да у обрасцу понуде наведе укупну цену (збир цена по јединици мере) у динарима без ПДВ-а и са ПДВ-ом.

У обрасцу структуре цене, понуђач је дужан да наведе цене у динарима по свим траженим позицијама.

Укупна понуђена цена (збир цена по јединици мере) у динарима без ПДВ-а и са ПДВ-ом исказана у обрасцу понуде, мора бити иста као укупна понуђена цена (збир цена по јединици мере) у динарима без ПДВ-а и са ПДВ-ом исказана у реакпитулацији Обрасца понуде.

Пратећи трошкови морају бити посебно исказати у фактури. Пратећи трошкови регулисани су Законом о енергетици („Службени гласник РС“ бр. 57/2011, 80/2011-испр.93/2012 и 124/2012) и подзаконским актима који уређују ову област и обухватају трошкове приступа систему електричне енергије, накнаду за подстицај повлашћених произвођача електричне енергије, акцизе за утрошену електричну енергију, као и обрачунати ПДВ.

Наручилац може да одбије понуду због неуобичајено ниске цене. Неуобичајено ниска цена у смислу Закона о јавним набавкама је понуђена цена која значајно одступа у односу на тржишно упоредиву цену и изазива сумњу у могућност извршења јавне набавке у складу са понуђеним условима.

Ако наручилац оцени да понуда садржи неуобичајено ниску цену захтеваће од понуђача детаљно образложење свих њених саставних делова које сматра меродавним, у свему према члану 92. Закона о јавним набавкама.

1. **НАЧИН ПЛАЋАЊА**

Плаћање ће се вршити у року наведеном у понуди изабраног понуђача. Фактура мора садржати исказану цену електричне енергије, обрачунски период као и исказану цену посебно уговорених услуга.

Добављач доставља фактуре наручиоцу путем поште или предајом на шалтеру 4 у згради Градске општине Нови Београд, Булевар Михајла Пупина 167, Београд, са обавезном назнаком „ЈН VII-404-1/2016-6“.

1. **МЕСТО И РОК ИСПОРУКЕ ЕЛЕКТРИЧНЕ ЕНЕРГИЈЕ**

Место испоруке су мерна места наручиоца прикључена на дистрибутивни систем (списак мерних места саставни је део ове конкурсне документације).

Рок испоруке је у времену од 00:00 часова до 24:00 часова током важења уговора.

1. **ПЕРИОД ЗА КОЈИ СЕ ЗАКЉУЧУЈЕ УГОВОР**

 Овај уговор се закључује на период од 12 (дванаест) месеци од дана закључивања уговора. Средства за реализацију ове јавне набавке предвиђена су Планом набавки за 2016. годину и Одлуком о буџету Градске општине Нови Београд за 2016. годину; Обавезе које доспевају у наредној буџетској годиини биће реализоване највише до износа средстава која ће им за ту намену бити одобрена за период важења уговора, на основу Уредбе Владе Републике Србије 05 број 110-1567/2014 од 22.02.2014.год

1. **ВАЖНОСТ ПОНУДЕ**

Понуђач је дужан да у обрасцу понуде наведе рок важења понуде. Понуда мора да важи најмање 30 дана од дана отварања понуда. У случају да понуђач наведе краћи рок важења понуде, таква понуда ће бити одбијена.

У случају да понуђач непрецизно одреди рок важења понуде (нпр: око, оквирно, од-до и сл.), иста ће се сматрати неприхватљивом.

1. **ТРОШКОВИ ПРИПРЕМАЊА ПОНУДЕ**

Понуђач може да у оквиру понуде достави укупан износ и структуру трошкова припремања понуде.

Трошкове припремања и подношења понуде сноси искључиво понуђач и не може тражити од наручиоца накнаду трошкова.

У случају обуставе поступка јавне набавке из разлога који су на страни наручиоца, наручилац ће понуђачу надокнадити трошкове прибављања средства обезбеђења, под условом да је понуђач тражио надокнаду тих трошкова у својој понуди.

1. **ПОДНОШЕЊЕ ПОНУДЕ СА ПОДИЗВОЂАЧЕМ**

Понуђач може да поднесе само једну понуду.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда. Наручилац је дужан да одбије све понуде које су поднете супротно забрани из чл. 87. ст. 4. Закона о јавним набавкама.

Понуђач је дужан да за подизвођача достави доказе о испуњености обавезних услова из члана 75. став 1. тачка 1) – 4) Закона о јавним набавкама, а доказ о испуњености услова из чл. 75. ст. 1 тачка 5) Закона о јавним набавкама за део набавке који ће извршити преко подизвођача.

Понуђач је дужан да у Обрасцу понуде наведе да ли ће извршење предметне набавке, делимично поверити подизвођачу и дужан је да у Обрасцу понуде наведе све тражене податке за подизвођача, као и проценат укупне вредности набавке који ће поверити подизвођачу, а који не може бити већи од 50% и део предмета набавке који ће извршити преко подизвођача. Уколико уговор између наручиоца и понуђача буде закључен, тај подизвођач ће бити наведен у уговору.

Све остале обрасце у понуди и уговор са наручиоцем, без обзира на број подизвођача, попуњава, печатом оверава и потписује понуђач. **Понуђач у потпуности одговара за извршење уговореног посла наручиоцу, без обзира на број подизвођача.**

Понуђач је дужан да наручиоцу, на његов захтев, омогући приступ код подизвођача ради утврђивања испуњености услова.

1. **ПОДНОШЕЊЕ ЗАЈЕДНИЧКЕ ПОНУДЕ**

Понуду може поднети и група понуђача.

Понуђач које је поднео понуду самостално не може истовремено учествовати у заједничкој понуди, нити исто лице може учествовати у више заједничких понуда.

Уколико понуду подноси група понуђача, у Обрасцу понуде потребно је навести све учеснике у заједничкој понуди.

Сваки учесник у заједничкој понуди мора испуњавати услове из члана 75. став 1. тачкe 1) – 5) Закона о јавним набавкама .

У складу са чланом 81. став 4. Закона о јавним набавкама, саставни део заједничке понуде је споразум којим се понуђачи из групе међусобно и према наручиоцу, обавезују на извршење јавне набавке.

***Споразум о заједничком извршењу обавезно садржи податке о:***

* члану групе који ће бити носилац посла, односно који ће поднети понуду и који ће заступати групу понуђача пред наручиоцем
* понуђачу који ће у име групе понуђача потписати уговор
* понуђачу који ће у име групе понуђача дати средство обезбеђења
* понуђачу који ће издати рачун
* рачуну на који ће бити извршено плаћање
* обавезама сваког од понуђача из групе понуђача за извршење уговора

Понуђачи који подносе заједничку понуду одговарају неограничено солидарно према Наручиоцу.

1. **ПОДНОШЕЊЕ ПОНУДЕ ОД СТРАНЕ ЗАДРУГЕ**

Задруга може поднети понуду самостално, у своје име, а за рачун задругара или заједничку понуду у име задругара.

Ако задруга подноси понуду у своје име за обавезе из поступка јавне набавке и уговора о јавној набавци одговара задруга и задругари у складу са Законом.

Ако задруга подноси заједничку понуду у име задругара за обавезе из поступка јавне набавке и уговора о јавној набавци неограничено солидарно одговарају задругари.

1. **ПОНУДА СА ВАРИЈАНТАМА**

Подношење понуде са варијантама није дозвољено.

1. **КРИТЕРИЈУМ ЗА ОЦЕНУ ПОНУДА**

Наручилац ће донети одлуку о додели уговора након што спроведе оцењивање понуда применом критеријума **НАЈНИЖА ПОНУЂЕНА ЦЕНА**, уколико су испуњени сви услови наведени у Конкурсној документацији.

1. **КРИТЕРИЈУМ НА ОСНОВУ КОГА ЋЕ НАРУЧИЛАЦ ИЗВРШИТИ ДОДЕЛУ УГОВОРА У**

**СИТУАЦИЈИ КАДА ПОСТОЈЕ ДВЕ ИЛИ ВИШЕ ПОНУДА СА ИСТОМ ПОНУЂЕНОМ ЦЕНОМ**

Критеријум на основу кога ће наручилац извршити доделу уговора у ситуацији када постоје две или више понуда са истом понуђеном ценом јесте рок плаћања, тј. као најповољнија биће изабрана понуда оног понуђача који је понудио дужи рок плаћања.

1. **ПОНУДА ДОМАЋЕГ ПОНУЂАЧА**

У складу са чланом 86. Закона о јавним набавкама, у случају примене критеријума најниже понуђене цене, а у ситуацији када постоје понуде понуђача који нуде добра домаћег порекла и понуде понуђача који нуде добра страног порекла, наручилац мора изабрати понуду понуђача који нуди добра домаћег порекла под условом да његова понуђена цена није преко 5% већа у односу на најнижу понуђену цену понуђача који нуди добра страног порекла.

1. **СТРУЧНА ОЦЕНА ПОНУДА**

Након спроведене стручне оцене понуда, биће вредноване само понуде које су предате благовремено и које у потпуности испуњавају све захтеве из конкурсне документације, тј. понуде које су одговарајуће и прихватљиве.

Неодговарајуће понуде се неће даље разматрати, већ ће бити одбијене.

* **Благовремена понуда**је понуда која је примљена од стране наручиоца у року одређеном у позиву за подношење понуда
* **Одговарајућа понуда**је понуда која је благовремена и за коју је утврђено да потпуно испуњава све услове из техничке спецификације
* **Прихватљива понуда**је понуда која је благовремена, коју наручилац није одбио због битних недостатака, која је одговарајућа, која не ограничава нити условљава права наручиоца или обавезе понуђача и која не прелази износ процењене вредности јавне набавке.

**РАЗЛОЗИ ЗА ОДБИЈАЊЕ ПОНУДЕ**

Понуда ће бити одбијена:

1) уколико није благовремена

2) уколико поседује битне недостатке

3) уколико није одговарајућа

4) уколико ограничава права наручиоца

5) уколико условљава права наручиоца

6) уколико ограничава обавезе понуђача

7) уколико прелази процењену вредност јавне набавке

**БИТНИ НЕДОСТАЦИ ПОНУДЕ СУ:**

1) уколико понуђач не докаже да испуњава обавезне услове за учешће

2) уколико понуђач не докаже да испуњава додатне услове за учешће

3) уколико понуђач није доставио тражено средство обезбеђења

4) уколико је понуђени рок важења понуде краћи од прописаног

5) уколико понуда садржи неке друге недостатке због којих није могуће утврдити стварну садржину понуде или није могуће упоредити је са другим понудама

1. **ДОДАТНА ОБЈАШЊЕЊА, КОНТРОЛА И ДОПУШТЕНЕ ИСПРАВКЕ**

Наручилац може да захтева од Понуђача додатна објашњења која ће му помоћи при прегледу, вредновању и упоређивању понуда, а може да врши и контролу (увид) код понуђача, односно његовог подизвођача.

Захтев за објашњење и одговор на овај захтев биће у писаној форми и њиме се не смеју тражити, нудити или дозволити промене у понуди.

Наручилац не може да захтева, дозволи или понуди промену елемената понуде који су од значаја за примену критеријума за доделу уговора, односно промену којом би се понуда која је неодговарајућа или неприхватљива учинила одговарајућом односно прихватљивом, осим ако другачије не произилази из природе поступка јавне набавке.

Наручилац може, уз сагласност понуђача, да изврши исправке рачунских грешака уочених приликом разматрања понуде по окончаном поступку отварања понуда.

У случају разлике између јединичне и укупне цене, меродавна је јединична цена.

Ако се понуђач не сагласи са исправком рачунских грешака, наручилац ће његову понуду одбити као неприхватљиву.

1. **НЕГАТИВНЕ РЕФЕРЕНЦЕ**

Наручилац ће одбити понуду уколико поседује доказ да је понуђач у претходне три године у поступку јавне набавке:

1. поступио супротно забрани из чл. 23. Закона о јавним набавкама
2. учинио повреду конкуренције
3. доставио неистините податке у понуди или без оправданих разлога одбио да закључи уговор о јавној набавци, након што му је уговор додељен
4. одбио да достави доказе и средства обезбеђења на шта се у понуди обавезао.

Наручилац ће одбити понуду уколико поседује доказ у складу са чланом 82. став 3. Закона о јавним набавкама, који потврђује да понуђач није испуњавао своје обавезе по раније закљученим уговорима о јавним набавкама који су се односили на исти предмет набавке, за период од претходне три године.

Наручилац може одбити понуду ако поседује доказ из члана 82. став 3. тачка 1. Закона о јавним набавкама који се односи на поступак или уговор који је закључио и други наручилац ако је предмет јавне набавке истоврстан.

У складу са чланом 83. став 11. Закона о јавним набавкама, наручилац ће понуду понуђача који је на списку негативних референци Управе за јавне набавке одбити као неприхватљиву ако је предмет јавне набавке истоврстан предмету за који је понуђач добио негативну референцу.

1. **ОБАВЕШТАВАЊЕ ПОНУЂАЧА О РЕЗУЛТАТИМА ПОСТУПКА**

Оквирни рок за доношење одлуке о додели уговора је 25 данаод дана отварања понуда.

1. **ЗАКЉУЧЕЊЕ УГОВОРА**

Наручилац ће доставити уговор о јавној набавци понуђачу којем је додељен уговор у року од 8 (осам) дана од дана протека рока за подношење захтева за заштиту права из члана 149. Закона о јавним набавкама.

У складу са чланом 112. став 2. тачка 5. Закона о јавним набавкама, уколико је поднета само једна понуда, наручилац може закључити уговор и пре истека рока за подношење захтева за заштиту права.

Наручилац ће изабраног понуђача благовремено обавестити о настанку законских услова за потписивање уговора (одмах по настанку услова, односно по протеку рока за подношење захтева за заштиту права) и позвати га да приступи закључењу уговора.

У случају одустајања или неодазивања позиву за закључење уговора, наручилац има право да закључи уговор о набавци са понуђачем који је следећи најповољнији.

**РАЗЛОЗИ ЗБОГ КОЈИХ СЕ МОЖЕ ОДУСТАТИ ОД ДОДЕЛЕ УГОВОРА:**

1. Наручилац задржава право да обустави поступак у складу са чланом 109. став 1. Закона о јавним набавкама
2. Наручилац може да обустави поступак јавне набавке у складу са чланом 109. став 2. Закона о јавним набавкама, из објективних и доказивих разлога који се нису могли предвидети у време покретања поступка и који онемогућавају да се започети поступак оконча, односно услед којих је престала потреба наручиоца за предметном набавком због чега се неће понављати у току исте буџетске године, односно у наредних 6 (шест) месеци.

**25. СРЕДСТВА ФИНАНСИЈСКОГ ОБЕЗБЕЂЕЊА**

Понуђач чија понуда буде оцењена као најповољнија дужан је да у моменту потписивања уговора достави наручиоцу:

***Бланко соло меницу*** регистровану у Регистру Народне банке Србије, потписану од стране лица овлашћеног за заступање Понуђача, са печатом Понуђача уз коју се доставља једнократно менично овлашћење да се меница може попунити у износу од 10% од динарске вредности уговора (без ПДВ), **за добро и квалитетно испуњење уговорне обавезе.**

Понуђач је у случају да његова понуда буде изабрана као најповољнија, дужан да уз одговарајућу меницу достави и:

* **Менично овлашћење** прописно сачињено, потписано и оверено овлашћење Наручиоцу за попуњавање и подношење одговарајуће менице надлежној банци у циљу наплате;
* Фотокопију **Картона депонованих потписа**
* Фотокопију **извода из Регистра привредних друштава** -Агенције за привредне регистре
* Фотокопију **ОП обрасца** (обрасца са навођењем лица овлашћених за заступање понуђача)
* Фотокопију **Захтева за регистрацију менице**, овереног од стране пословне банке, као доказ да је меница регистрована у Регистру Народне банке Србије

Наручилац ће уновчити меницу за добро извршење уговорне обавезе у случају да изабрани понуђач не извршава уговорене обавезе на начин предвиђен Уговором.

Меница као гаранција за добро извршење посла траје 10 (десет) дана дуже од истека рока за коначно извршење уговора.

**26. ЗАШТИТА ПРАВА ПОНУЂАЧА**

* **Подношење захтева за заштиту права**

Захтев за заштиту права може се поднети у току целог поступка јавне набавке, против сваке радње наручиоца.

Захтев за заштиту права којим се оспорава врста поступка, садржина позива за подношење понуда, конкурсна документација сматра се благовременим у овом поступку ако је примљен од стране наручиоца најкасније 3 (три) дана пре истека рока за подношење понуда. Овај захтев за заштиту права има за последицу застој рока за подношење понуда.

После доношења одлуке о додели уговора, као и одлуке о обустави поступка рок за подношење захтева за заштиту права је 5 дана од дана пријема одлуке о додели уговора односно о обустави поступка јавне набавке.

* **Достављање захтева за заштиту права**

Захтев за заштиту права доставља се непосредно, предајом на шалтеру 4 писарнице наручиоца који је дужан да да потврду подносиоцу захтева за заштиту права да је примио захтев за заштиту права.

Захтев за заштиту права може се предати електронским путем и путем факса, а наручилац је дужан да потврди пријем о захтеву за заштиту права.

Захтев за заштиту права подноси се Републичкој Комисији, а предаје наручиоцу.

Подносилац захтева за заштиту права дужан је да плати таксу у износу од 60.000,00 динара, уплатом на текући рачун 840-30678845-06, сврха уплате: „ЗЗП; ГРАДСКА ОПШТИНА НОВИ БЕОГРАД; VII-404-1/2016-6“, као позив на број навести број предмета VII-404-1/2016-6.

**За све што није посебно прецизирано овом конкурсном документацијом, важи Закон о јавним набавкама („Службени гласник РС”, број 124/12, 14/15 и 68/15)**

**VI. ОБРАЗАЦ ПОНУДЕ**

**Понуда број \_\_\_\_\_\_\_\_\_\_ од \_\_\_\_\_\_\_\_\_\_ 2016. године**

за јавну набавку електричне енергије број VII-404-1/2016-6, којом се обавезујемо да квалитетно испоручимо добро које је предмет набавке, у складу са наведеним условима из конкурсне документације, поштујући све важеће прописе и стандарде, на следећи начин:

**а)** самостално

**б)** са подизвођачем

**в)** као група понуђача

**ПОДАЦИ О ПОНУЂАЧУ**

|  |  |
| --- | --- |
| **Назив:** |  |
| **Адреса и седиште:** |  |
| **Матични број:** |  |
|  **ПИБ:** |  |
| **Овлашћено лице:** |  |
| **Особа за контакт:** |  |
| **Е-mail:** |  |
| **Телефон:** |  |
| **Телефакс:** |  |
| **Број рачуна и назив банке:** |  |

**ПОДАЦИ О ПОДИЗВОЂАЧУ**

|  |  |
| --- | --- |
| **Назив:** |  |
| **Адреса и седиште:** |  |
| **Матични број:** |  |
|  **ПИБ:** |  |
| **Овлашћено лице:** |  |
| **Особа за контакт:** |  |
| **Е-mail:** |  |
| **Телефон:** |  |
| **Телефакс:** |  |
| **Број рачуна и назив банке:** |  |
| **Проценат укупне вредности набавке који ће извршити подизвођач:** | % |
| **Подизвођач** **ће предмет јавне набавке** **извршити у делу:** |  |

***Напомена:***

1. *Табелу* ***ПОДАЦИ О ПОДИЗВОЂАЧУ*** *попуњавају само они понуђачи који подносе понуду са подизвођачем, а уколико има већи број подизвођача, потребно је да се овај образац копира у оном броју примерака колико има подивођача, да се попуни и достави за сваког подизвођача појединачно.*
2. *Проценат укупне вредности јавне набавке који понуђач поверава подизвођачу, не може бити већи од 50%, односно, ако понуђач поверава извршење јавне набавке већем броју подизвођача, проценат укупне вредности које понуђач поверава подизвођачима (збирно за све подизвођаче), не може бити већи од 50%.*

 **ПОДАЦИ О УЧЕСНИКУ У ЗАЈЕДНИЧКОЈ ПОНУДИ**

|  |  |
| --- | --- |
| **Назив:** |  |
| **Адреса и седиште:** |  |
| **Матични број:** |  |
|  **ПИБ:** |  |
| **Овлашћено лице:** |  |
| **Особа за контакт:** |  |
| **Е-mail:** |  |
| **Телефон:** |  |
| **Телефакс:** |  |
| **Број рачуна и назив банке:** |  |

***Напомена:***

*Табелу* ***ПОДАЦИ О УЧЕСНИКУ У ЗАЈЕДНИЧКОЈ ПОНУДИ*** *попуњавају само они понуђачи који подносе заједничку понуду. Уколико има већи број учесника у заједничкој понуди од места предвиђених у табели, потребно је да се овај образац копира у оном броју примерака колико има учесника у заједничкој понуди, да се попуни и достави за сваког учесника појединачно.*

|  |  |
| --- | --- |
| УКУПАН ИЗНОС ПОНУДЕ БЕЗ ПДВ-а |  |
| УКУПАН ИЗНОС ПОНУДЕ СА ПДВ-ом  |  |
| РОК ПЛАЋАЊА *(ВАЖНО!!! Понуђач је дужан да наведе датум у месецу до када Наручилац може најкасније платити рачун за претходни месец)* |  |
| ЗЕМЉА ПОРЕКЛА ПОНУЂЕНОГ ДОБРА |  |
| ВАЖЕЊЕ ПОНУДЕ*(ВАЖНО!!! Понуђач је дужан да наведе рок важења понуде.* *Понуда мора да важи најмање 30 дана од дана отварања понуда. У случају да понуђач наведе краћи рок важења понуде или не наведе рок, таква понуда ће бити одбијена.)*  |  |

**У цену нису урачунати** :

- трошкови услуге приступа и коришћења преносног и дистрибутивног система електричне енергије ,

-трошкови накнаде за подстицај повлашћених произвођача ел.енергије.

-акциза за утрошену електричну енергију

у складу са прописима Републике Србије.

У \_\_\_\_\_\_\_\_\_\_\_\_\_\_\_, дана \_\_\_\_\_\_\_\_\_\_\_\_\_\_\_

Одговорно лице понуђача

М.П.

\_\_\_\_\_\_\_\_\_\_\_\_\_\_\_\_\_\_\_\_\_\_

**VII. МОДЕЛ УГОВОРА**

**У Г О В О Р**

**o јавној набавци електричне енергије**

Закључен између:

1. **Градске општине Нови Београд,** са седиштем у Београду, Булевар Михаила Пупина бр. 167,ПИБ 101666851, матични број 17331132,коју заступа председник Александар Шапић (у даљем тексту: наручилац) и

**2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_, текући рачун\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, код банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, директор (у даљем тексту: добављач)

***Напомена:*** *Уговорну страну попуњава понуђач који подноси самосталну понуду, понуду са подизвођачем или члан групе који ће бити носилац посла или понуђач који ће у име групе понуђача потписати уговор.*

 Уговорне стране сагласно констатују да је за јавну набавку електричне енергије спроведен отворени поступак јавне набавке, покренут одлуком број VII-404-1/2016-6 од 25.01.2016. године.

По спроведеном поступку уговорне стране су се сагласиле о следећем:

**Члан 1.**

Предмет овог уговора је испорука активне електричне енергије.

Овим уговором уговорне стране уређују права, обавезе и одговорности у погледу испоруке електричне енергије са потпуним снабдевањем, као и друга питања везана за реализацију овог уговора, под условима утврђеним овим уговором и законским прописима Републике Србије којима се уређују права и обавезе по основу производње и продаје електричне енергије.

 Међусобна права и обавезе уговорних страна регулишу се према условима из Техничке спецификације, Обрасца структуре цене из Конкурсне документације Наручиоца и усвојене понуде Понуђача број \_\_\_\_\_\_\_\_\_\_ од \_\_\_\_\_\_\_\_\_\_ године, која чини саставни део овог уговора.

**Члан 2.**

Укупна уговорена цена износи \_\_\_\_\_\_\_\_\_\_\_\_\_\_\_ динара без ПДВ, односно \_\_\_\_\_\_\_\_\_\_\_\_\_\_\_ динара са ПДВ.

Добављач се обавезује да ће стварно испоручену активну електричну енергију обрачунавати са балансном одговорношћу у висини од 100% (сто процената).

Обрачун-фактурисање испоручене количине електричне енергије врши се по наведеним јединичним ценама из става 2. овог члана, а према стварно испорученој количини електричне енергије, као и са пратећим трошковима за обрачунски период на местима примопредаје током периода снабдевања, а под условима утврђеним овим уговором.

Пратећи трошкови регулисани су Законом о енергетици („Службени гласник РС“ бр. 57/2011, 80/2011-испр. 93/2012 и 124/12) и подзаконским актима који уређују ову област и обухватају трошкове приступа систему електричне енергије, накнаду за подстицај повлашћених произвођача електричне енергије, акцизе за утрошену електричну енергију, као и обрачунати ПДВ.

Добављач пратеће трошкове мора посебно исказати у фактури-рачуну.

**Члан 3.**

Наручилац се обавезује да ће плаћање вршити сукцесивно за сваки месец, по пријему фактуре без рекламације и то до \_\_\_\_\_\_\_ у месецуза претходни месец за испоручену електричну енергију која садржи у себи исказану цену активне електричне енергије, обрачунски период као и посебно исказане цене пратећих трошкова, уплатом на текући рачун добављача број \_\_\_\_\_\_\_\_\_\_\_\_\_\_\_, код банке \_\_\_\_\_\_\_\_\_\_\_\_\_\_\_, са позивом на ПИБ \_\_\_\_\_\_\_\_\_\_\_\_\_\_.

Добављач доставља фактуре наручиоцу путем поште или предајом на шалтеру 4 у згради Градске општине Нови Београд, Булевар Михајла Пупина 167, Београд, са обавезном назнаком „ЈН VII-404-1/2016-6“.

Уколико је наручилац уложио рекламацију, рок за плаћање уговорне обавезе помера се за период док се рекламација не отклони.

Средства за реализацију ове јавне набавке предвиђена су Планом набавки за 2016. годину и Одлуком о буџету Градске општине Нови Београд за 2016. годину; Обавезе које доспевају у наредној буџетској годиини биће реализоване највише до износа средстава која ће им за ту намену бити одобрена за период важења уговора, на основу Уредбе Владе Републике Србије 05 број 110-1567/2014 од 22.02.2014.год.

**Члан 4.**

Добављач је у тренутку закључења Уговора, као средство финансијског обезбеђења предао Наручиоцу 1 (једну) бланко, соло меницу неопозиву, безусловну, наплативу на први позив, односно без права приговора за добро извршење уговора у висини од \_\_\_\_\_\_\_\_\_\_\_\_\_\_\_ динара, што представља 10% од вредности понуде без ПДВ-а, а која траје најмање 10 (десет) дана дуже од истека рока важности уговора.

Уз меницу из става 1. овог члана Добављач је доставио менично овлашћење прописно сачињено, потписано и оверено; фотокопију захтева за регистрацију менице код надлежне банке; фотокопију Картона депонованих потписа и фотокопију ОП обрасца.

Наручилац може да реализује средство финансијског обезбеђења уколико Добављач не извршaва преузете уговорне обавезе у роковима и на начин прописан Уговором.

**Члан 5.**

Уговорне стране су сагласне да ће се испорука електричне енергије која је предмет овог уговора извршити на следећи начин:

* Врста продаје: стална и гарантована
* Капацитет испоруке: на бази месечне потрошње која је приказана у Техничкој спецификацији Конкурсне документације број 6/16
* Период испоруке: 12 (дванаест) месеци од дана закључења овог Уговора, у периоду од 00:00 часова до 24:00 часова
* Укупна количина енергије: према стварно испорученој количини активне електричне енергије за обрачунски период на местима примопредаје током периода снабдевања, а под условима утврђеним овим уговором.

У случају закључења уговора са новим снабдевачем, испорука електричне енергије која је предмет овог уговора, вршиће се на начин описан у ставу 1. овог члана.

**Члан 5а.**

**(примењује се у случају закључења уговора са новим снабдевачем)**

Уговорне стране су сагласне да ће се испорука електричне енергије која је предмет овог уговора,извршити на следећи начин:

* Врста продаје: стална и гарантована
* Капацитет испоруке: на бази месечне потрошње која је приказана у Техничкој спецификацији Конкурсне документације број 6/16
* Период испоруке: 12 (дванаест) месеци од дана ступања на снагу овог Уговора, у периоду од 00:00 часова до 24:00 часова.
* Укупна количина енергије: према стварно испорученој количини активне електричне енергије за обрачунски период на местима примопредаје током периода снабдевања, а под условима утврђеним овим уговором.

У случају закључења уговора са новим снабдевачем, испорука електричне енергије која је предмет овог уговора, вршиће се на начин описан у ставу 1. овог члана.

**Члан 6.**

Врста и ниво квалитета испоруке електричне енергије вршиће се у складу са позитивним прописима Републике Србије који регулишу поље енергетике, тржиште електричне енергије, испоруку и снабдевање електричне енергије.

**Члан 7.**

Место испоруке добара су мерна места наручиоца прикључена на дистрибутивни систем у категорији потрошње ниски напон и широка потрошња електричне енергије.

Количина електричне енергије одређиваће се по основу остварене потрошње наручиоца на месту примопредаје током периода снабдевања.

Испорука је стална и гарантована.

Добављач је дужан да пре испоруке електричне енергије закључи:

1. Уговор о приступу систему са оператером система на који је објекат крајњег купца прикључен и
2. Уговор којим преузима балансну одговорност за места примопредаје крајњег купца.

**Члан 8.**

Добављач је дужан да гарантује квалитетну, поуздану и сигурну испоруку електричне енергије.

**Члан 9.**

У случају утврђених недостатака у квалитету и обиму испоруке добара, као и неадекватном обрачуну утрошка електричне енергије наручилац има право да у року од 8 (осам) дана од дана пријема фактуре поднесе приговор добављачу.

Добављач је дужан да у року од 8 (осам) дана, од дана пријема приговора одлучи о приговору наручиоца.

 У случају да уговорне стране нису сагласне око количине продате односно преузете електричне енергије, као валидан податак користиће се податак Оператора преносног система.

**Члан 10.**

Добављач је дужан да приликом испоруке добара који су предмет уговора, примењује све потребне мере заштите у складу са позитивним прописима Републике Србије који регулишу безбедности и здрављу на раду.

**Члан 11.**

Добављач је дужан да у складу са одредбом члана 77. Закона о јавним набавкама, без одлагања писмено обавести наручиоца о било којој промени у вези са испуњеношћу услова из поступка јавне набавке, која наступи током важења овог уговора и да је документује на прописани начин.

**Члан 12.**

 Уговор се закључује на период од 12 (дванаест) месеци од дана закључења Уговора.

Овај уговор се сматра закљученим када га потпишу законски заступници уговорних страна или од њих овлашћена лица и предају инструменти обезбеђења из члана 4. овог уговора, а ступа на снагу првог наредног дана након потписивања.

**Члан 12а.**

„Члан 12а. (примењује се у случају закључења уговора са новим снабдевачем)

 Уговор се закључује на период од 12 (дванаест) месеци од дана закључења Уговора.

 Овај уговор се сматра закљученим када га потпишу законски заступници уговорних страна или од њих овлашћена лица и предају инструменти обезбеђења из члана 4. овог уговора, а ступа на снагу даном завршетка законске процедуре промене снабдевача (очитавањем бројила наручиоца).

**Члан 13.**

Измене и допуне овог уговора могу се вршити споразумно, у писаној форми, путем анекса овог уговора уз обострану сагласност уговорних страна.

**Члан 14.**

 На све односе уговорних страна који могу настати поводом овог уговора, а нису регулисани овим уговором, примењиваће се одредбе Закона о облигационим односима.

**Члан 15.**

Уговор може бити раскинут и сагласном вољом уговорних страна.

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

О раскиду уговора уговорна страна је дужна писменим путем обавестити другу уговорну страну. Уговор ће се сматрати раскинутим по протеку рока од 8 (осам) дана од дана пријема писменог обавештења о раскиду уговора друге уговорне стране.

**Члан 16.**

 Све евентуалне спорове уговорне стране ће решавати споразумно, у супротном надлежан је Привредни суд у Београду.

**Члан 17.**

Овај Уговор сачињен је у 6 (шест) истоветних примерака од којих 2 (два) задржава добављач, а 4 (четири) наручилац.

**ДОБАВЉАЧ**

# *Назив добављача:*

# *Име директора:*

**НАРУЧИЛАЦ**

**Градска општина Нови Београд**

Александар Шапић, председник

***УПУТСТВО:***

1. Модел уговора је потребно попунити, оверити печатом и потписати од стране одговорног лица
2. Ако у јавној набавци учествују подизвођачи, у тачки 3. наводе се називи подизвођача
3. Ако се у предмету јавне набавке даје заједничка понуда, уговор потписују сви учесници заједничке понуде, а у тачки 4. наводе се имена учесника заједничке понуде
4. Модел уговора се попуњава траженим подацима на празним цртама, потписује и оверава печатом